

 REPUBLIKA HRVATSKA

VARAŽDINSKA ŽUPANIJA

 OPĆINA VINICA

 OPĆINSKO VIJEĆE

Klasa:024-03/23-01/06

Urbroj:2186-11-23-4

Vinica, 20. studenog 2023.

**Z A P I S N I K**

s 18. sjednice Općinskog vijeća Općine Vinica, održane dana 20. studenog 2023. godine, u prostorijama Općine Vinica, s početkom u 19,00 sati.

NAZOČNI VIJEĆNICI: Stjepan Tomašec, Krunoslav Kostanjevec, Emil Jurič, Ksenija Humek, Ivan Kelemen,

 Miroslav Kelemenić, Ivan Krajcer, Mirjana Jambriško, Ivana Mraković,

 Marijan Mihalić, Božidar Šipek (Vinica)

ODSUTNI VIJEĆNICI: Božidar Šipek (Vinica Breg) i Predrag Štromar

OSTALI NAZOČNI: dr.sc.Branimir Štimec, prof. , općinski načelnik

 Željko Pajtak, stručni suradnik za financije i proračun

 Marjana Majhen, predsjednica Odbora za statutarno-pravna pitanja

 Ana Cvetko – pročelnica Jedinstvenog upravnog odjela

 Ljiljana Stokrajec – stručna suradnica za financije i proračun

 Monika Kovačić – stručna suradnica za financije i proračun

 Biserka Jakopanec, voditeljica zapisnika

 Sjednicu je vodio Stjepan Tomašec, potpredsjednik Općinskog vijeća Općine Vinica.

Gospodin Tomašec pozdravio je nazočne te je konstatirao da je sjednici, od ukupno 13, prisutno jedanaest vijećnika i da se mogu donositi pravovaljane odluke .

Nakon toga gospodin Tomašec otvorio je aktualni sat, odnosno vrijeme za postavljanje vijećničkih pitanja.

Vijećnik Ivan Kelemen upitao je kada će, obzirom da su radovi na aglomeraciji pri kraju i navodno je trebao biti tehnički, kanalizacija biti puštena u funkciju.

Načelnik gospodin Štimec odgovorio je da je Petrijanec dobio uporabnu dozvolu, a sada je na redu Vinica, no ujedno je napomenuo da separator na kojeg će sustav biti priključen još nije izgrađen. Načelnik napominje da pretpostavlja da bi sustav mogao profunkcionirati i prva priključenja bi bila moguća iduće godine oko 6. mjeseca, no i to treba uzeti s velikom rezervom. Načelnik napominje da su to stvari koje su u domeni nadzora, izvođača radova i investitora.

Vijećnik Božidar Šipek postavio je pitanje što je s Ul. V. Nazora u Vinici i betonskim zakrpama na određenom dijelu ceste, gdje struka opet nije odradila ono što je trebala odraditi, pa ga zanima što se po tom pitanju poduzima.

Načelnik je odgovorio da prije uporabne dozvole inspektori izlaze van i sve nepravilnosti se uklanjaju. Projektom je tako predviđeno i sve takve stvari se prije uporabne dozvole moraju otkloniti. Općina može još jednom urgirati, da se prije uporabne dozvole sve, a posebno Ul. V. Nazora, na temelju prijave mještana još jednom pregleda da se sve to popravi.

Vijećnik Šipek nadalje je ukazao i na udubljenje na cesti, odnosno u Petrijanečkoj ulici jer se boji da bi tamo netko mogao stradati, obzirom da je cesta dosta frekventna. Vijećnik napominje da ukoliko je cesta ŽUC-ova, onda je potrebno ŽUC na to upozoriti.

Načelnik je potvrdio da se radi o cesti koja je u nadležnosti ŽUC-a te će se ŽUC-u također uputiti dopis odnosno zahtjev da njihova služba izađe na teren i utvrdi o čemu se radi. Načelnik je istaknuo kako je suradnja sa ŽUC-om dobra te da vjeruje da će i ovaj problem biti riješen.

Vijećnik Božidar Šipek upitao je i što je s Opečkom ulicom, odnosno ustanovilo se da vijećnik misli na Viničku ulicu u Marčanu, u dijelu na kojem su dvorišta niža nego cesta pa pita hoće li ta domaćinstva imati potopne pumpe, a načelnik je na to odgovorio da u ovom trenutku za to nema službene informacije i još se ne zna na koji se način takva domaćinstva budu mogla spajati.

Vijećnica Mirjana Jambriško navodi da je ista situacija i u Petrijancu, odnosno u mjestu Strmec gdje se priključci također ne mogu izvršiti, a gospođa Jambriško navodi da i njezino domaćinstvo neće biti moguće priključiti obzirom da je dvorište isto niže od ceste. Obzirom na taj problem vijećnica je pitala hoće li domaćinstva sama morati financirati nabavu pumpi.

Načelnik je odgovorio da je projekt napravljen takav kakav je i takav je naslijeđen, a prema njemu 5 do 10% domaćinstava uopće nije obuhvaćeno. Prema riječima načelnika takvi se slučajevi budu rješavali pojedinačno, kasnije.

Gospodin načelnik je odgovorio da nema službenih informacija, no da bi navodno svim takvim domaćinstvima Varkom trebao besplatno prazniti septičke jame.

Vijećnik Božidar Šipek pitao je što je sa internetom, za kojega napominje, da je ranija pročelnica bila spomenula, da je plaćeno cca 300 tisuća kuna, a sada od toga ništa, to je otišlo u zaborav, a to su novci poreznih obveznika. Zanima ga gdje je sad to stalo.

Načelnik je odgovorio da onaj dio u konzorciju sa Donjom Voćom, da je Općina Donja Voća odustala i da nova načelnica kada je došla na dužnost, nije nastavila projekt, a za novac koji je uložen treba provjeriti kako su glasili ugovori i možemo li mi kao partner nešto potraživati.

Vijećnik Šipek napominje da navodno prema Općinama koje su raskinule ugovor idu tužbe pa ga zanima što će biti ako se to dogodi.

Načelnik je odgovorio da za sada službeno nema takvih informacija.

Nije bilo vijećnika prijavljenih za daljnje postavljanje pitanja.

Potpredsjednik Vijeća gospodin Tomašec, predložio je dnevni red kakvog su vijećnici primili u pozivu na sjednicu.

Vijećnici nisu imali prijedloga za izmjenu ili dopunu dnevnog reda te je nakon izvršenog glasovanja, gospodin Tomašec objavio da je Općinsko vijeće Općine Vinica za današnju sjednicu j e d n o g l a s n o utvrdilo slijedeći

 **D N E V N I R E D :**

1. **PRORAČUN OPĆINE VINICA ZA 2024. GODINU I PROJEKCIJE ZA 2025. I 2026. GODINU**
2. **ODLUKA O IZVRŠAVANJU PRORAČUNA OPĆINE VINICA ZA 2024. GODINU**
3. **PROGRAM GRAĐENJA KOMUNALNE INFRASTRUKTURE U OPĆINI VINICA ZA 2024.GODINU**
4. **PROGRAM ODRŽAVANJA KOMUNALNE INFRASTRUKTURE ZA 2024. GODINU**
5. **PROGRAM GRADNJE OBJEKATA DRUŠTVENE INFRASTRUKTURE NA PODRUČJU OPĆINE VINICA U 2024. GODINI**
6. **PROGRAM JAVNIH POTREBA U DRUŠTVENIM DJELATNOSTIMA OPĆINE VINICA ZA 2024. GODINU**
7. **PROGRAM UTROŠKA SREDSTAVA ŠUMSKOG DOPRINOSA U 2024. GODINI**
8. **PROGRAM UTROŠKA SREDSTAVA NAKNADE ZA ZADRŽAVANJE NEZAKONITO IZGRAĐENIH ZGRADA U 2024. GODINI**
9. **PROGRAM UTROŠKA SREDSTAVA NAKNADE ZA PROMJENU NAMJENE POLJOPRIVREDNOG ZEMLJIŠTA U 2024. GODINI**
10. **PROGRAM UTROŠKA SREDSTAVA VODNOG DOPRINOSA ZA 2024. GODINU**
11. **ODLUKA O RASPOREĐIVANJU SREDSTAVA ZA RAD POLITIČKIH STRANAKA ZASTUPLJENIH U OPĆINSKOM VIJEĆU OPĆINE VINICA U 2024. GODINI**
12. **ODLUKA O VISINI POREZNIH STOPA GODIŠNJEG POREZA NA DOHODAK**
13. **ODLUKA O DONOŠENJU III IZMJENA I DOPUNA PROSTORNOG PLANA UREĐENJA OPĆINE VINICA**
14. **ODLUKA O OSNIVANJU SAVJETA MLADIH OPĆINE VINICA**
15. **JAVNI POZIV ZA ISTICANJE KANDIDATURE ZA ČLANOVE SAVJETA MLADIH OPĆINE VINICA**
16. **ODLUKA O PRODAJI NEKRETNINA U VLASNIŠTVU OPĆINE VINICA**
17. **ODLUKA O RASPISIVANJU NATJEČAJA ZA PRODAJU NEKRETNINA U VLASNIŠTVU OPĆINE VINICA**
18. **ODLUKA O IZMJENI I DOPUNI PRAVILNIKA O PROVEDBI POSTUPKA JEDNOSTAVNE NABAVE**
19. **RJEŠENJE O RAZRJEŠENJU I IMENOVANJU ČLANA ODBORA ZA STATUTARNO-PRAVNA PITANJA**

Potpredsjednik gospodin Tomašec, nakon toga stavio je na usvajanje zapisnik s prethodne sjednice, na kojeg vijećnici nisu imali primjedbi pa je nakon izvršenog glasovanja konstatirao da je Općinsko vijeće Općine Vinica j e d n o g l a s n o usvojilo Zapisnik sa 17. sjednice Općinskog vijeća Općine Vinica, održane 13. rujna 2023. godine.

Potpredsjednik gospodin Tomašec napomenuo je da objedinjuje raspravu po točkama od 1 do 10 dnevnog reda, obzirom da su vezane uz predloženi Proračun.

**Ad 1), Ad 2), Ad 3), Ad 4), Ad 5), Ad 6), Ad 7), Ad 8), Ad 9) i Ad 10)**

Predsjednik Odbora za financije i proračun, gospodin Jurič i predsjednica odbora za statutarno-pravna pitanja, gospođa Majhen, obavijestili su nazočne da su Odbori razmatrali sve točke dnevnog reda te da su zaključili da se slažu sa svim prijedlozima akata.

Gospodin Tomašec pozvao je načelnika, a načelnik je konstatirao da će šef financija gospodin Pajtak, prezentirati prijedlog Proračuna u kratkim crtama, a vijećnike moli da, ukoliko budu imali, postave pitanja pa će se na njih odgovoriti.

Gospodin Pajtak napominje da je plan proračuna za iduću godinu 5.497.602,03 Eura, a nadalje je napomenuo kapitalne pomoći iz državnog proračuna i europskih sredstava te bitnije projekte koji se planiraju provesti u idućoj godini, kao što su daljnje uređenje kurije Patačić, rekonstrukcija zgrade „Motela Opeka“ i prenamjena u Hotel baštine, zatim dogradnja zgrade dječjeg vrtića, uređenje prostora u zgradi Općine Vinica, nerazvrstane ceste i sl.

Prema riječima gospodina Pajtaka, izvorni Proračun iznosi cca 2 milijuna eura.

Gospodin Pajtak osvrnuo se kratko i na proračun Dječjeg vrtića Vinica kao proračunskog korisnika te na sredstva državnog proračuna za fiskalnu održivost. Gospodin Pajtak tu napominje da se ove godine pojavio novi prihod, odnosno sredstva za fiskalnu održivost dječjih vrtića, a radi se o sredstvima koja na neki način potiču ekonomsku održivost vrtića, ali i ulaganja.

Voditelj financija i proračuna gospodin Pajtak zaključio je da se kod planiranja proračuna vodila briga o svim segmentima te da mora istaknuti veliki angažman gospodina načelnika kod realizacije i ostvarenja kandidiranih projekata.

Potpredsjednik gospodin Tomašec zatim je otvorio raspravu.

Vijećnica, gospođa Jambriško, upitala je da li se radi o tipfeleru u Obrazloženju na str. 2 se navodi konsolidirani proračun kao i investicije za 2023., a pretpostavlja da se ipak radi o 2024.g., na što je potvrđeno da se radi o lapsusu te da će pogreška biti ispravljena.

Osim toga gospođa Jambriško ukazala je da su i podaci odnosno iznosi koji se odnose na zid odnosno ogradu groblja na dva različita mjesta različito navedeni, odnosno u Obrazloženju je 110 tisuća kuna, a u Proračunu je 114 tisuća kuna te se ispostavilo također da se radi o pogrešci koja će biti ispravljena.

Gospođa Jambriško također je upitala za program odnosno za ljetnu glazbenu koloniju SAX, je li to nešto novo, a na pitanje je odgovorio gospodin načelnik te navodi da se radi o novom projektu koji je kandidiran Ministarstvu kulture te bi se, ako prođe, u okviru tog projekta djece učila svirati saksofon.

Vijećnica Jambriško još je pitala je li za iduću godinu u proračun uvršteno financiranje smotre folklora, jer je KUD ove godine na Smotri zahvalio samo za dvoranu što znači da ove godine nije bilo sufinanciranja pa ju zanima hoće li biti za iduću godinu.

Načelnik je odgovorio da su sve manifestacije sufinancirane onako kako udruge predlože, no za ovu godinu je zapravo KUD sam to izbacio iz svog proračuna, jer nisu predmetnu manifestaciju naveli u prijavi za potpisivanje ugovora, a vijećnica Jambriško konstatirala je da to onda znači da iduću godinu moraju biti oprezniji.

Vijećnik gospodin Mihalić upitao je za što je planirano 72.000 Eura za uređenje zgrade Općine, a načelnik je odgovorio da se planira uredili kat zgrade Općine; sala za sastanke i sanitarne čvorove koji su uređeni prije mnogo godina te ih je neophodno obnoviti. Sredstva bi trebala biti osigurana putem ITU mehanizma.

Gospodin Mihalić nadalje je konstatirao da bankine nakon radova aglomeracije nisu uređene kako bi trebalo odnosno trebalo bi izraditi kanalice, kojima bi voda išla u grabe i kanala uz ceste i nekud dalje, no nisu održavani pa nema kamo jer i lateralni kanal također nije čišćen više godina.

Vijećnik Mihalić upozorava da bi se zbog velikih oštećenja koja nastaju uz ceste, moglo desiti da netko ošteti auto i smatra da su sredstva koja su planirana u iznosu od samo 4.000 Eura nedostatna.

Što se tiče održavanja lateralnog kanala, gospodin načelnik napominje da je čišćenje lateralnog kanala upravo u tijeku, s radovima se krenulo od Ladanja pa prema Vinici, a što se tiče sredstava planiranih za čišćenje kanala i graba, načelnik je odgovorio da ukoliko bude premalo, rebalansom će se planirati veća sredstva.

Vijećnik Mihalić konstatirao je da su sredstva minorna u odnosu na sredstva planirana za poljske putove.

Načelnik je odgovorio da se zato i radi na tome da se uključe i Hrvatske vode, gdje god je to moguće pa će udio Općine biti manji.

Vijećnik gospodin Mihalić ponovio je da se boji, obzirom da bankine nisu održavane, boji se što će biti ako se nekome dogodi šteta na autu, jer dva auta teško da se mogu mimoići.

Gospodin Pajtak napomenuo je da osim stavke za kanale i grabe, postoji i stavka odnosno sredstva planirana za održavanje nerazvrstanih cesta iz koje se također pokrivaju takvi troškovi, kao i investicijsko održavanje, ako bi bilo potrebno, no gospodin Pajtak napominje da vijećnici ne mogu sve to iščitati jer sukladno Zakonu vijećnici dobivaju prijedlog proračuna na četvrtoj razini, odnosno ispravio se i rekao da dobivaju na drugoj razini jer je tako propisano Zakonom.

Gospođa Jambriško napomenula je da se sjeća, da je prošle godine bilo dogovoreno da se vijećnicima prijedlog dostavi na četvrtoj razini, a objava da ide na drugoj razini kako je propisano, ali nije sigurna pa mora provjeriti po zapisnicima.

Gospodin Pajtak odgovorio je da Zakon propisuje dostavu na drugoj razini.

Vijećnik gospodin Kelemenić upitao je za sredstva koja su planirana za Motel i kuriju Patačić, da li se to samo planira i nadamo se da ćemo ih dobiti ili su ta sredstva sigurna.

Načelnik je odgovorio da je za Motel prijava predana i čeka se odluka, dok je za kuriju Patačić 99% siguran da će sredstva putem ITU mehanizma biti osigurana.

Nije bilo više pitanja pa je gospodin Tomašec zaključio raspravu.

Nakon izvršenog glasovanja, potpredsjednik gospodin Tomašec konstatirao je

da je Općinsko vijeće Općine Vinica j e d n o g l a s n o donijelo

**PRORAČUN OPĆINE VINICA ZA 2024. GODINU I PROJEKCIJE ZA 2025. I 2026. GODINU,**

**koji je priložen uz Zapisnik i čini njegov sastavni dio** (točka 1. dnevnog reda),

da je Općinsko vijeće Općine Vinica j e d n o g l a s n o donijelo

**ODLUKU O IZVRŠAVANJU PRORAČUNA OPĆINE VINICA ZA 2024. GODINU,**

**koja je priložena uz Zapisnik i čini njegov sastavni dio** (točka 2. dnevnog reda),

da je Općinsko vijeće Općine Vinica j e d n o g l a s n o donijelo

**PROGRAM GRAĐENJA KOMUNALNE INFRASTRUKTURE U OPĆINI VINICA ZA 2024. GODINU,**

**koji je priložen uz Zapisnik i čini njegov sastavni dio** (točka 3. dnevnog reda),

da je Općinsko vijeće Općine Vinica j e d n o g l a s n o donijelo

**PROGRAM ODRŽAVANJA KOMUNALNE INFRASTRUKTURE ZA 2024. GODINU,**

**koji je priložen uz Zapisnik i čini njegov sastavni dio** (točka 4. dnevnog reda),

da je Općinsko vijeće Općine Vinica j e d n o g l a s n o donijelo

**PROGRAM GRADNJE OBJEKATA DRUŠTVENE INFRASTRUKTURE**

**NA PODRUČJU OPĆINE VINICA U 2024. GODINI,**

**koji je priložen uz Zapisnik i čini njegov sastavni dio** (točka 5. dnevnog reda)

da je Općinsko vijeće Općine Vinica j e d n o g l a s n o donijelo

**PROGRAM JAVNIH POTREBA U DRUŠTVENIM DJELATNOSTIMA OPĆINE VINICA ZA 2024. GODINU,**

**koji je priložen uz Zapisnik i čini njegov sastavni dio** (točka 6. dnevnog reda),

da je Općinsko vijeće Općine Vinica j e d n o g l a s n o donijelo

**PROGRAM UTROŠKA SREDSTAVA ŠUMSKOG DOPRINOSA U 2024. GODINI,**

**koji je priložen uz Zapisnik i čini njegov sastavni dio** (točka 7. dnevnog reda),

da je Općinsko vijeće Općine Vinica j e d n o g l a s n o donijelo

**PROGRAM UTROŠKA SREDSTAVA NAKNADE ZA ZADRŽAVANJE NEZAKONITO IZGRAĐENIH ZGRADA U 2024. GODINI,**

**koji je priložen uz Zapisnik i čini njegov sastavni dio** (točka 8. dnevnog reda),

da je Općinsko vijeće Općine Vinica j e d n o g l a s n o donijelo

**PROGRAM UTROŠKA SREDSTAVA NAKNADE ZA PROMJENU NAMJENE POLJOPRIVREDNOG ZEMLJIŠTA U 2024. GODINI,**

**koji je priložen uz Zapisnik i čini njegov sastavni dio** (točka 9. dnevnog reda),

da je Općinsko vijeće Općine Vinica j e d n o g l a s n o donijelo

**PROGRAM UTROŠKA SREDSTAVA VODNOG DOPRINOSA ZA 2024. GODINU,**

**koji je priložen uz Zapisnik i čini njegov sastavni dio** (točka 10. dnevnog reda).

Prije prelaska na rješavanje po preostalim točkama dnevnog reda, na poziv potpredsjednika Vijeća, gospodin Jurič kao predsjednik Odbora za financije i proračun te gospođa Majhen kao predsjednica Odbora za statutarno-pravna pitanja, obavijestili su nazočne da su Odbori razmatrali i sve preostale točke dnevnog reda te da su zaključili da se slažu s usvajanjem svih prijedloga akata.

**Ad 11)**

Prijedlog Odluke o raspoređivanju sredstava za redovito godišnje financiranje političkih stranaka zastupljenih u Općinskom vijeću Općine Vinica za 2024.g., vijećnici su primili u pozivu na sjednicu.

Pročelnica gospođa Cvetko kratko je pojasnila da se Odluka donosi temeljem Zakona o financiranju političkih aktivnosti, izborne promidžbe i referenduma te ostvarenih izbornih rezultata.

Nije bilo vijećnika prijavljenih za raspravu.

Nakon izvršenog glasovanja potpredsjednik Tomašec konstatirao je da je Općinsko vijeće Općine Vinica

j e d n o g l a s n o donijelo

**ODLUKU O RASPOREĐIVANJU SREDSTAVA ZA REDOVITO GODIŠNJE FINANCIRANJE**

**POLITIČKIH STRANAKA ZASTUPLJENIH U OPĆINSKOM VIJEĆU OPĆINE VINICA**

**ZA 2024. GODINU,**

**koja je priložena uz Zapisnik i čini njegov sastavni dio.**

**Ad 12)**

Prijedlog Odluke o visini poreznih stopa godišnjeg poreza na dohodak, vijećnicima je dostavljen u pozivu na sjednicu.

Načelnik gospodin Štimec napomenuo je da je izmjenom Zakona o porezu na dohodak ukinut prirez, koji je bio prihod općinskog proračuna. Po riječima načelnika porezne stope ostaju 20 odnosno 30%. Novim mjerama doći će do neznatnog povećanja plaća za građane.

Nije bilo vijećnika prijavljenih za raspravu.

Po izvršenom glasovanju potpredsjednik gospodin Tomašec konstatirao je da je Općinsko vijeće Općine Vinica j e d n o g l a s n o donijelo

**ODLUKU O VISINI POREZNIH STOPA GODIŠNJEG POREZA NA DOHODAK**

**OPĆINE VINICA,**

**koja je priložena uz Zapisnik i čini njegov sastavni dio.**

**Ad 13)**

Prijedlog Odluke o donošenju III. Izmjena i dopuna Prostornog plana uređenja Općine Vinica, vijećnicima je dostavljen uz poziv na sjednicu.

Načelnik je napomenuo da se radi o finalizaciji započetog postupka, a ujedno napominje da bi iza nove godine išle nove izmjene, kojima bi razvoj općine bio usmjeren prema turizmu. U tu bi se svrhu prišlo uređenju parkirališta kod Arboretuma i kurije Patačić. Načelnik je nazočne upoznao da ima i dosta zahtjeva građana za izmjene prostornog plana tako da bi se ovim slijedećim izmjenama sve moglo odraditi u nekom roku od dvije godine i sve bi se obuhvatilo što je potrebno, dok su ovo bile ciljane izmjene.

Nije bilo vijećnika prijavljenih za raspravu.

Nakon izvršenog glasovanja gospodin Tomašec konstatirao je da je Općinsko vijeće Općine Vinica j e d n o g l a s n o donijelo

**ODLUKU O DONOŠENJU III. IZMJENA I DOPUNA PROSTORNOG PLANA UREĐENJA OPĆINE VINICA,**

**koja je priložena uz Zapisnik i čini njegov sastavni dio.**

**Ad 14)**

Prijedlog Odluke o osnivanju Savjeta mladih Općine Vinica, vijećnici su primili u pozivu na sjednicu Vijeća.

Vijećnike je s prijedlogom odluke ukratko upoznala pročelnica Cvetko te navodi da se predlaže da Savjet ima 3 člana, a također je prisutne upoznala da Javni poziv raspisuje Općinsko vijeće kao i da mandat članova Savjeta traje koliko i mandat ovog Općinskog vijeća. Pročelnica Cvetko upoznala je i s nadležnostima Savjeta te ostalim odredbama predložene odluke.

Vijećnica gospođa Jambriško upitala je, obzirom da su predložena samo 3 člana, je li to praksa takva ili to propisuje Zakon, a pročelnica gospođa Cvetko odgovorila je da po Zakonu, prema broju stanovnika koliko Općina Vinica ima, može biti od 3 do 5 članova, no ukoliko onda ne bude predloženo 5 kandidata, postupak se mora ponavljati.

Gospođa Jambriško na to je komentirala da Općina sufinancira toliko studenata pa ne vjeruje da se ne bi moglo naći 5 studenata da budu članovi Savjeta.

Gospođa Cvetko na ovo je odgovorila da kandidati moraju biti članovi neke od Udruga, a što je navedeno i u članku 5 prijedloga Odluke.

Uključili su se i vijećnici Marijan Mihalić i Ivan Kelemen i bili su skloniji tome da Savjet ima 5 članova te je gospodin Mihalić komentirao da ukoliko bude zaprimljeno 5 kandidatura, vjeruje da do kraja godine svakako bude bar još jedna sjednica pa smatra da se onda Odluka može izmijeniti.

Pročelnica je odgovorila da bi bilo dobro da se Vijeće osnuje na slijedećoj sjednici, obzirom da se do 24.01. 2024.mora osnovati.

Vijećnici su se podijelili u mišljenju treba li Savjet imati 3 ili 5 članova no na kraju su prihvatili prijedlog potpredsjednika Tomašeca, da se prijedlog Odluke usvoji, a ukoliko se dogodi da na Javni poziv bude zaprimljeno više od tri prijave izmijeniti će se odluka.

Po izvršenom glasovanju gospodin Tomašec konstatirao je da je Općinsko vijeće Općine Vinica

j e d n o g l a s n o donijelo

**ODLUKU O OSNIVANJU SAVJETA MLADIH OPĆINE VINICA,**

**koja je priložena uz Zapisnik i čini njegov sastavni dio.**

**Ad 15)**

Prijedlog Javnog poziva za isticanje kandidature za članove Savjeta mladih, vijećnicima je dostavljen u pozivu na sjednicu.

Obzirom da je ova točka vezana uz prethodnu, nije bilo vijećnika prijavljenih za raspravu.

Nakon izvršenog glasovanja, potpredsjednik gospodin Tomašec konstatirao je da je Općinsko vijeće Općine Vinica j e d n o g l a s n o donijelo odnosno utvrdilo za objavu

**JAVNI POZIV ZA ISTICANJE KANDIDATURE ZA ČLANOVE SAVJETA MLADIH OPĆINE VINICA,**

**koji je priložen uz Zapisnik i čini njegov sastavni dio.**

**Ad 16)**

Prijedlog Odluke o prodaji nekretnina, vijećnicima je dostavljen u pozivu na sjednicu Vijeća.

Pročelnica gospođa Cvetko pojasnila je da se radi o ošasnoj imovini te da su za predmetne nekretnine izrađeni elaborati o procjeni jer se bez toga niti ne može izvršiti prodaja. Pročelnica je pojasnila i sam pojam ošasne imovine. Pročelnica navodi da su u članku 4. Odluke navedene početne vrijednosti nekretnine, koje su zapravo sukladne onima utvrđenim u elaboratu o procjeni, a one mogu biti i veće ukoliko bude više zainteresiranih za kupnju. Pročelnica gospođa Cvetko također napominje da je slijedeća točka odluka o raspisivanju natječaja, a da se tim odlukama, zapravo ovlašćuje načelnika da provede daljnji postupak.

Uključio se i gospodin načelnik te napominje da je kod ošasne imovine bitno istaknuti da se nasljeđuje imovina, ali i dugovi.

Gospodin Mihalić pitao je o čijoj se imovini radi pa je pročelnica odgovorila da je imovina naslijeđena iza pokojnih osoba Darka Bedeković, a kod druge nekretnine zapravo su dva podatka; Darko Erjavec, a prema zemljišnim knjigama Josipa Mikac te je pročelnica ukratko pojasnila način na koji je Općina Vinica naslijedila predmetnu nekretninu. Prema riječima pročelnice, greškom javnog bilježnika imovina pokojne Josipe Mikac dodijeljena je Gradu Varaždinu, no kasnije je to ispravljeno.

Vijećnik Mihalić rekao je da, obzirom da je u katastru kao vlasnik upisan Grad Varaždin, to znači da je imovinu prvo potrebno upisati na Općinu Vinica, no pročelnica gospođa Cvetko odgovorila je da je rješenje o ispravku zaprimljeno, samo još nije prošlo proceduru, odnosno Općina je dobila rješenje samo još nije sudski prenešeno.

Nije bilo više vijećnika prijavljenih za raspravu.

Nakon izvršenog glasovanja, gospodin Tomašec konstatirao je da je Općinsko vijeće Općine Vinica

j e d n o g l a s n o donijelo

**ODLUKU O PRODAJI NEKRETNINA U VLASNIŠTVU OPĆINE VINICA,**

**koja je priložena uz Zapisnik i čini njegov sastavni dio.**

**Ad 17)**

Prijedlog Odluke o raspisivanju natječaja za prodaju nekretnina u vlasništvu Općine Vinica, vezan je uz prethodnu točku pa je gospodin Tomašec prijedlog kakvog su vijećnici primili u pozivu na sjednicu stavio na glasovanje.

Po izvršenom glasovanju potpredsjednik gospodin Tomašec konstatirao je da je Općinsko vijeće Općine Vinica j e d n o g l a s n o donijelo

**ODLUKU O RASPISIVANJU NATJEČAJA ZA PRODAJU NEKRETNINA U VLASNIŠTVU OPĆINE VINICA,**

**koja je priložena uz Zapisnik i čini njegov sastavni dio.**

**Ad 18)**

Prijedlog Odluke o izmjenama i dopunama Pravilnika o provedbi postupka jednostavne nabave, vijećnici su primili s ostalim materijalima za sjednicu.

Pročelnica gospođa Cvetko kratko je pojasnila da se zapravo radi samo o konverziji kuna u euro.

Nije bilo vijećnika prijavljenih za raspravu.

Nakon izvršenog glasovanja potpredsjednik gospodin Tomašec konstatirao je da je Općinsko vijeće Općine Vinica j e d n o g l a s n o donijelo

**ODLUKU O IZMJENAMA I DOPUNAMA**

**PRAVILNIKA O PROVEDBI POSTUPAKA JEDNOSTAVNE NABAVE,**

**koja je priložena uz Zapisnik i čini njegov sastavni dio.**

**Ad 19)**

 Prijedlog Rješenja o razrješenju i imenovanju člana Odbora za statutarno pravna pitanja, vijećnici su primili s ostalim materijalima za sjednicu.

 Nije bilo vijećnika prijavljenih za raspravu.

Po izvršenom glasovanju potpredsjednik gospodin Tomašec, je konstatirao da je Općinsko vijeće Općine Vinica j e d n o g l a s n o donijelo

**R J E Š E N J E**

**O RAZRJEŠENJU I IMENOVANJU ČLANA ODBORA ZA STATUTARNO-PRAVNA PITANJA**

**kojim se kao člana razrješuje Marka Velečića, a novim članom odnosno članicom imenuje Ivanu Mraković**

**Rješenje je priloženo uz Zapisnik i čini njegov sastavni dio**.

Nakon što je konstatirao da je dnevni red današnje sjednice u potpunosti realiziran, potpredsjednik Općinskog vijeća gospodin Tomašec, zahvalio je svima na suradnji

te je sjednicu zaključio u 20 sati i 5 minuta.

 Voditeljica Zapisnika: Potpredsjednik Općinskog vijeća:

 Biserka Jakopanec Stjepan Tomašec